Du kan bruge Zenity til at oprette simple dialoger, der interagerer grafisk med brugeren.

# Brug

Når du skriver et script, kan du bruge Zenity til at oprette simple dialoger, der interagerer grafisk med brugeren på følgende vis:

Du kan oprette en dialog for at indhente information fra brugeren. For eksempel kan du bede brugeren om at vælge en dato fra en kalenderdialog, eller om at vælge en fil fra en filvælger.

Du kan oprette en dialog for at vise information til brugeren. For eksempel kan du bruge en statusbjælke til at angive status for en handling, eller vise en advarsel til brugeren.

Når brugeren lukker dialogen, vil Zenity udskrive teksten, der blev produceret af dialogen, til standardoutput.

Når du skriver Zenity-kommandoer, så sikr dig, at du skriver anførselstegn omkring hvert argument.

Brug for eksempel:

    zenity --calendar --title="Plan for ferie"

Brug ikke:

    zenity --calendar --title=Plan for ferie

Hvis du ikke bruger anførselstegn, kan du få uventede resultater.

# Genvejstaster

En genvejstast er en tast, der lader dig foretage en handling ved hjælp af tastaturet, frem for at bruge musen til at vælge en kommando fra en menu eller en dialog. Hver genvejstast markeres ved et understreget tegn i en menu eller ved et dialogvalgmulighed.

Visse Zenity-dialoger understøtter genvejstaster. Genvejstaster angives ved at placere en bundstreg umiddelbart før det tegn, der svarer til genvejstasten, i dialogteksten. Følgende eksempel viser hvordan man angiver bogstavet “V” som genvejstast:

    "_Vælg et navn".

# Afslutningskoder

Zenity returnerer følgende afslutningskoder:

Afslutningskode | Beskrivelse
--- | ---
0 | Brugeren har trykket enten OK eller Luk.
1 | Brugeren har trykket enten Annullér eller brugt vinduesfunktionerne til at lukke dialogen.
-1 | Der opstod en uventet fejl.
5 | Dialogen er blevet lukket, fordi tiden er løbet ud.

# Generelle tilvalg

Alle Zenity-dialoger understøtter følgende generelle tilvalg:

## --title=titel

Angiver titlen på en dialog.

## --window-icon=ikonsti

Angiver det ikon, der skal vises i dialogens ramme. Der er fire standardikoner, der kan bruges ved at angive følgende nøgleord: "info", "warning", "question" eller "error".

## --width=bredde

Angiver dialogens bredde.

## --height=højde

Angiver dialogens højde.

## --timeout=ventetid

Angiver ventetiden i sekunder, hvorefter dialogen lukkes.

# Hjælpetilvalg

Zenity stiller følgende hjælpetilvalg til rådighed:

## --help

Viser en kort hjælpetekst.

## --help-all

Viser den fulde hjælpetekst for alle dialoger.

## --help-general

Viser hjælpetekst for generelle tilvalg til dialoger.

## --help-calendar

Viser hjælpetekst for tilvalg til kalenderdialog.

## --help-entry

Viser hjælpetekst for tilvalg til tekstfeltdialog.

## --help-error

Viser hjælpetekst for tilvalg til dialoger med fejlmeddelelser.

## --help-info

Viser hjælpetekst for tilvalg til informationsdialog.

## --help-file-selection

Viser hjælpetekst for tilvalg til filvælgerdialog.

## --help-list

Viser hjælpetekst for tilvalg til listedialog.

## --help-notification

Viser hjælpetekst for tilvalg til påmindelsesikon.

## --help-progress

Viser hjælpetekst for tilvalg til statusbjælkedialog.

## --help-question

Viser hjælpetekst for tilvalg til spørgsmålsdialog.

## --help-warning

Viser hjælpetekst for tilvalg til advarselsdialog.

## --help-text-info

Viser hjælpetekst for tilvalg til tekstinformationsdialog.

## --help-misc

Viser hjælpetekst for diverse tilvalg.

## --help-gtk

Viser hjælp til GTK+-tilvalg.

# Diverse tilvalg

Zenity stiller yderligere følgende "diverse" tilvalg til rådighed:

## --about

Viser dialogen Om Zenity, som indeholder versionsinformation, ophavsretsinformation samt udviklerinformation om Zenity.

## --version

Viser versionsnummeret for Zenity.

# GTK+-tilvalg

Zenity understøtter standard-GTK+-tilvalgene. Kør kommandoen zenity --help-gtk for at få yderligere information om GTK+-tilvalg.

# Miljøvariable

Normalt vil Zenity detektere terminalvinduet, hvorfra det er blevet kørt, og holde sit eget vindue over dette vindue. Denne opførsel kan slås fra ved at nulstille miljøvariablen WINDOWID.